Vijeće ministara Bosne i Hercegovine

Vijeće ministara Bosne i Hercegovine je organ izvršne vlasti Bosne i Hercegovine, koji vrši svoja prava i dužnosti kao vladine funkcije, zbog toga je za ovu instituciju ponekad u upotrebi i termin Vlada Bosne i Hercegovine. Sjedište Vijeća ministara BiH je u Sarajevu, u Zgradi prijateljstva između Grčke i Bosne i Hercegovine. Trenutna Predsjedavajuća Vijeća ministara je Borjana Krišto, članica HDZ-a.

 Izbor 
Predsjedavajućeg Vijeća ministara imenuje Predsjedništvo Bosne i HercegovineZakon o vijeću ministara BiH, a odobrava Predstavnički dom Parlamentarne skupštine. Predsjedavajući zatim predlaže ministre najdalje u roku od 35 dana koje, također, potvrđuje Predstavnički dom Parlamentarne skupštine BiH.

 Historija 

 Nastanak 

Vijeće ministara Bosne i Hercegovine službeno je naslijedilo Vladu Republike Bosne i Hercegovine imenovanjem prvog saziva Vijeća, 3. januara 1997, nakon prvih poslijeratnih općih izbora održanih 14. septembra 1996. U svojim prvim godinama postojanja imala je 2 kopredsjedavajuća i samo 3 ministarstva, s obzirom na to da je značajan dio resora prebačen na nivo novouspostaljenih kantona i entiteta. Za prve kopredsjedavajuće izabrani su Boro Bosić i Haris Silajdžić.

 Ocjena ustavnosti 
Dana 11. februara 1999. Mirko Banjac, u to vrijeme zamjenik predsjedavajućeg Predstavničkog doma Parlamentarne skupštine BiH, podnio je zahtjev Ustavnom sudu Bosne i Hercegovine za, između ostalog, ocjenu ustavnosti Zakona o Vijeću ministara BiH (Službeni glasnik BiH, br. 4/97), koja je predviđala postojanje dva kopredsjedavajuća i jednog potpredsjedavajućeg Vijeća ministara. Sud je u svojoj odluci 14. augusta iste godine, između ostalog, naveo sljedeće:

Također, Parlamentarnoj skupštini BiH dao se rok od 3 mjeseca od dana objavljivanja odluke u “Službenom glasniku Bosne i Hercegovine” da navedene odredbe Zakona usaglasi sa Ustavom Bosne i Hercegovine. Nakon što to nije učinjeno, Ustavni sud je, postupajući po zahtjevu podnosioca, a na osnovu ranije odluke i pravnog stajališta iznesenog u razlozima odluke, utvrdio da određene odredbe Zakona o Vijeću ministara prestaju da važe.

Na osnovu toga, naredni (III) saziv Vijeća ministara imao je samo jednog predsjedavajućeg, a prvi samostalni bio je Spasoje Tuševljak (SDS). Također, formirana su 3 nova ministarstva, koja su prenešena sa entitetskog na državni nivo: ministarstvo trezora institucija, ministarstvo za ljudska prava i izbjeglice i ministarstvo za evropske integracije.

 Zakon Visokog predstavnika 
Dana 18. decembra 2002. donesen je Zakon o Vijeću ministara BiH ("Službeni glasnik BiH", broj: 38/02) od strane Visokog predstavnika Paddya Ashdowna. Od narednog (VIII) saziva, predsjedavajući nije imao više nadležno ministarstvo, kako je to ranije bilo, a njegovi zamjenici su ministri u Vijeću ministara, koji moraju biti druge nacionalnosti od njega.

Također su formirana 4 ministarstva, ministarstvo sigurnosti, ministarstvo pravde, ministarstvo odbrane i ministarstvo komunikacija i prometa (ministarstvo civilnih poslova i komunikacija izgubilo je nadležnosti komunikacija), ministarstvo trezora institucija postalo je ministarstvo finansija i trezora, a nadležnosti ministarstva za evropske integracije preuzela je Direkcija za evropske integracije, stalno tijelo Vijeća ministara.

 Struktura 
Vijeće ministara čini predsjedavajući i 9 ministara. Oni rade i odlučuju na sjednicama, pri čemu je potrebno da sjednici prisustvuje više od polovine članova, a najmanje po dva ministra iz svakog konstiutivnog naroda. U cilju kvalitetnog i efikasnog djelovanja, u okviru Vijeća djeluju stalni ili privremeni uredi, direkcije, službe, odbori i druga tijela. Za svoj rad Vijeće je odgovorno Parlamentarnoj skupštini Bosne i Hercegovine.

 Ministarstva 
Od 2002. postoje devet ministarstva koji čine Vijeće ministara:
 Ministarstvo vanjskih poslova Bosne i Hercegovine,
 Ministarstvo vanjske trgovine i ekonomskih odnosa Bosne i Hercegovine,
 Ministarstvo finansija i trezora Bosne i Hercegovine,
 Ministarstvo komunikacija i prometa Bosne i Hercegovine,
 Ministarstvo civilnih poslova Bosne i Hercegovine,
 Ministarstvo za ljudska prava i izbjeglice Bosne i Hercegovine,
 Ministarstvo pravde Bosne i Hercegovine,
 Ministarstvo sigurnosti Bosne i Hercegovine,
 Ministarstvo odbrane Bosne i Hercegovine.

 Stalna tijela 
Stalna tijela Vijeća ministara su:

 Odbor za ekonomiju - koordinirajuće tijelo za oblasti iz djelokruga rada Ministarstva za vanjsku trgovinu i ekonomske odnose, Ministarstva finansija i trezora i Ministarstva komunikacija i prometa.
 Odbor za unutrašnju politiku - koordinirajuće tijelo za oblast iz djelokruga rada Ministarstva za ljudska prava i izbjeglice, Ministarstva civilnih poslova, Ministarstva pravde, Ministarstva sigurnosti i Ministarstva odbrane.
 Direkcija za evropske integracije - tijelo sa zadatkom da koordinira proces integracije Bosne i Hercegovine u Evropsku uniju. Direkcija je preuzela nadležnosti bivšeg Ministarstva za evropske integracije.
 Generalni sekretarijat - tijelo koje obavlja poslove koji se odnose na: pripremu sjednica i sastanaka, vođenje zapisnika, vođenje evidencije, informiranje javnosti, praćenje provedbe odluka Vijeća ministara, protokola, obavlja materijalno-finansijske, administrativne i tehničke poslove za Vijeće ministara u izvršavanju njegovih zadataka i stara se o objavljivanju odluka Vijeća ministara u službenim glasilima.
 Ured za zakonodavstvo - mjerodavno tijelo za davanje pravnog mišljenja o materijalima koji se upućuju Vijeću ministara u pogledu njihovog metodološkog jedinstva u pripremi i u pogledu usaglašenosti sa Ustavom BiH i zakonima BiH, za brigu o objavljivanju odluka u službenom listu BiH, entiteta i Brčko distrikta.
 Ured koordinatora za reformu javne uprave - ured za koordinaciju reformske aktivnosti između Vijeća ministara, entitetskih i Vlade Brčko distrikta, blisko sarađujući sa Delegacijom Evropske komisije u BiH.
 Direkcija za ekonomsko planiranje - direkcija nadležna za: koordinisanje pripreme godišnjih, srednjoročnih i dugoročnih makroekonomskih projekcija, koordinisanje pripreme godišnjih, srednjoročnih i dugoročnih strategija razvoja, monitoring implementacije godišnjih, srednjoročnih i dugoročnih strategija razvoja, istraživanja i analizu ekonomskih trendova i istraživanja i analizu uključivanja svih slojeva društva u ekonomske tokove.
 Ured koordinatora Brčko distrikta BiH u Vijeću ministara - ured nadležan za: koordinaciju rada Brčko distrikta i Vijeća ministara, primjenu Konačne arbitražne odluke za Brčko s posebnim naglaskom na stvaranju uvjeta za predstavljanje Brčko distrikta u institucijama BiH, unapređenje Sporazuma o koordinaciji i saradnji između Vijeća ministara i Brčko distrikta i njenih protokola, uspostavljanje saradnje i koordinacija sa institucijama BiH, međunarodnim organizacijama, fondovima, ambasadama, kao i koordinacija sa nadležnim odjelima Vlade Brčko distrikta i drugim institucijama, radnim grupama i tijelima Brčko distrikta, usaglašavanja mehanizama ili procesa za uključenje Brčko distrikta u konsultacije o zakonima koji utiču na Distrikt ili zahtijevaju izmjene zakona Brčko distrikta i/ili imaju budžetske implikacije, uključujući i okvirne zakone.
 Odbor državne službe za žalbe - odbor odgovoran za razmatranje svih konačnih odluka, preduzetih i propuštenih radnji institucije i/ili Agencije za državnu službu BiH.

 Nadležnosti 
Vijeće ministara odgovorno je za sprovođenje politika i odluka u oblastima:

 vanjske politike;
 međunarodne trgovinske politike;
 carinske politike;
 monetarne politike;
 finansija institucija i međunarodnih obaveza Bosne i Hercegovine;
 politike i regulative o imigraciji, izbjeglicama i azilu;
 međunarodno i međuentitetsko sprovođenje krivičnog zakona, uključujući odnose s Interpolom;
 uspostavljanja i rada zajedničkih i međunarodnih komunikacijskih objekata;
 regulisanje međuentitetskog saobraćaja;
 kontrola vazdušnog saobraćaja;
 olakšavanja međuentitetske koordinacije;
 drugih pitanja po dogovoru između entiteta.

 Spisak saziva 
Od osnivanja Vijeća ministara izabrano je četrnaest saziva.

 Saziv Predsjedavajući Period I saziv Boro Bosić/Haris Silajdžić  3. januar 1997 – 3. februar 1999. II saziv Svetozar Mihajlović/Haris Silajdžić  3. februar 1999 – 6. juni 2000. III saziv Spasoje Tuševljak 6. juni 2000 – 18. oktobar 2000. IV saziv Martin Raguž  18. oktobar 2000 – 22. februar 2001. V saziv Božidar Matić 22. februar 2001 – 18. juli 2001. VI saziv Zlatko Lagumdžija  18. juli 2001 – 15. mart 2002. VII saziv Dragan Mikerević 15. mart 2002 – 23. decembar 2002. VIII saziv Adnan Terzić 23. decembar 2002 – 11. januar 2007. IX saziv Nikola Špirić  11. januar 2007 – 28. decembar 2007.X saziv28. decembar 2007 – 12. januar 2012. XI saziv Vjekoslav Bevanda  12. januar 2012 – 31. mart 2015. XII saziv  Denis Zvizdić  31. mart 2015 – 23. decembar 2019. XIII saziv  Zoran Tegeltija  23. decembar 2019 – 25. januar 2023. XIV saziv Borjana Krišto  od 25. januara 2023.

 Trenutni saziv 
Članovi Vijeća ministara izabrani 25. januara 2023. su:
UredNositelj dužnostiStrankaZamjenikPredsjedavajuća Vijeća ministarabez okvira|80pxBorjana KrištoHDZ BiHStaša Košarac (SNSD)Zukan Helez (SDP)Ministarstvo vanjske trgovine i ekonomskih odnosabez okvira|80pxStaša KošaracSNSDLjiljana Lovrić (HSS BiH)Ministarstvo finansija i trezora80x80pikselSrđan AmidžićSNSDMuhamed Hasanović (SDP)Ministarstvo pravde80pxDavor BunozaHDZ BiHElvir Mahmuzić (SDP)Ministarstvo vanjskih poslovabez okvira|80pxElmedin KonakovićNiPJosip Brkić (HDZ BiH)Ministarstvo komunikacija i prometabez okvira|80pxEdin FortoNSOgnjen Janjić (DEMOS)Ministarstvo za ljudska prava i izbjeglice80pxSevlid HurtićBH ZeleniDuška Jurišić (NS)Ministarstvo sigurnostibez okvira|80pxIvica Bošnjak (v. d.)HDZ BiHIvica Bošnjak (HDZ BiH)Ministarstvo odbranebez okvira|80pxZukan HelezSDPSlaven Galić (HDZ BiH)Aleksandar Goganović (SNSD)Ministarstvo civilnih poslova80pxDubravka BošnjakHDZ BiHMarijana Mojić (US)

 Također pogledajte 
 Spisak predsjednika vlada Bosne i Hercegovine
Predsjedavajući Vijeća ministara Bosne i Hercegovine
Vlada Republike Bosne i Hercegovine

 Reference 

 Vanjski linkovi 



*
Bosna i Hercegovina
*
Kategorija:Institucije Bosne i Hercegovine
Bosna i Hercegovina
Bosna i Hercegovina